OpenLLM-France/wikimedia huggingface dataset:
# FC Jokerit

El FC Jokerit fou un club de futbol finlandès de la ciutat de Hèlsinki.

## Història

El club va ser fundat l'any 1999. Fou campió de copa el 1999. La seva darrera temporada a primera divisió fou l'any 2003, en la que finalitzà desè. El club va ser venut a l'HJK Helsinki el març de 2004, reanomenat Klubi-04, establert a Kakkonen.

## Palmarès

* Copa finlandesa de futbol:
** 1999
* Segona divisió finlandesa de futbol:
** 2002

## Referències

* ↑ «Finland - List of Cup Finals». rsssf.com. [Consulta: 9 abril 2017].
* ↑ «Finland - List of League First Level Tables». rsssf.com. [Consulta: 9 abril 2017].
* ↑ «Harkimo: Katsoimme viisaaksi keskittyä yhteen lajiin» (en finnish). MTV3, 05-03-2004. [Consulta: 23 octubre 2008].
# Casa Miralles (Amposta)

La casa Miralles és un edifici d'Amposta inclòs a l'Inventari del Patrimoni Arquitectònic de Catalunya.

## Descripció

És un edifici d'habitatges amb dispensari mèdic. De planta rectangular, ocupa una illa sencera i té planta baixa i dos pisos, amb una teulada lleugerament inclinada i un cos afegit i un gran pati.
Tres de les façanes queden a la vista, la principal i les dues laterals. Destaca la principal, que distribueix els seus elements de forma asimètrica: a la planta baixa dues portes d'arc de mig punt, la de la dreta amb dovelles noves i la de l'esquerra amb les originals, amb la clau datada el 1580, i tres finestres quadrades i rectangulars, emmarcades amb aplacat de pedra, igual que les finestres i balcons superiors, l'encoixinat inferior i les cantonades de la casa. Al primer pis hi ha tres balcons i al superior un matacà cec situat al mateix eix de la porta esquerra, del qual resten només les mènsules originals, dues finestres, un petit balcó interior i un rellotge de sol a la banda esquerra, amb una cornisa canal de teules i una barana superior afegida modernament. Totes les façanes estan arrebossades.
L'interior està molt transformat.

## Història

L'antiga família Miralles té la casa pairal a Freginals, que es conserva millor tant l'estructura com els elements ornamentals originals. A partir de la dècada dels anys 1910-20, el Sr. Miralles va transformar la part alta de l'edifici, fent desaparèixer un notable arc de la façana, per a condicionar-la com habitatge, encara que mantenint bona part de les dependències originals de la planta baixa degut a la seva utilització com a magatzem i quadra per a les feines dels camps de la família. A la dècada dels 1940-50 es transformà la planta baixa, per tal d'adaptar-la a consultori mèdic del Dr. Margalef (gendre del Sr. Miralles). Entre 1975-1980 es restaurà la façana principal i la lateral dreta, sota la direcció de l'arquitecte Jan Margalef i Miralles, fill del Dr. Margalef.

## Vegeu també

* Molí de Miralles, relacionat amb el mateix Sr. Miralles.
* Mas Miralles (Amposta)

## Referències

* 1 2 3 4 «Casa Miralles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].

## Enllaços externs

* Casa Miralles, fitxa del catàleg de l'Ajuntament
# Draft de l'NBA del 1953

El Draft de l'NBA de 1953 va constar de 12 rondes, en les quals van sortir escollits tres futurs membres del Basketball Hall of Fame.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Ernie Beck (G/F) | Estats Units | Philadelphia Warriors | Pennsylvania |
| 2 | Ray Felix (C) | Estats Units | Milwaukee Hawks | Long Island |
| 3 | Bob Houbregs (C/F) | Estats Units | Philadelphia Warriors | Washington |
| 4 | Jack Molinas (F) | Estats Units | Fort Wayne Pistons | Columbia |
| 5 | Richie Regan (G) | Estats Units | Boston Celtics | Seton Hall |
| 6 | Frank Ramsey (F/G) | Estats Units | Syracuse Nationals | Kentucky |
| 7 | Jim Neal (C) | Estats Units | Rochester Royals | Wofford College |
| 8 | Walter Dukes (C) | Estats Units | New York Knicks | Seton Hall |
| 9 | Jim Fritsche (F/C) | Estats Units | Minneapolis Lakers | Hamline |

## Jugadors no escollits a la 1a ronda

| Posició | Jugador | Nacionalitat | Equip NBA | Universitat/Club |
| 13 | Cliff Hagan (F/G) | Estats Units | Boston Celtics | Kentucky |
| 89 | Jack George (G) | Estats Units | Philadelphia Warriors | LaSalle |
| 102 | Ken Sears (F) | Estats Units | Rochester Royals | Santa Clara |
| 114 | Billy Kenville (G/F) | Estats Units | Syracuse Nationals | St. Bonaventure |
# Festival de Jazz de Sant Sebastià

El Festival de Jazz de Sant Sebastià (en basc: Donostiako Jazzaldia) és un festival de jazz que se celebra a la ciutat de Sant Sebastià (País Basc). La seva primera edició va ser en 1966, i al llarg de la seva història han participat més de 1.400 músics, amb el que ha estat un fidel reflex de la creació jazzística dels últims anys. És el més antic festival de jazz d'Espanya.

## Escenaris

En la història del festival hi ha hagut molts escenaris repartits per la ciutat. El més utilitzat ha estat el de la Plaça de la Trinitat, ja que es va començar a usar en els començaments del festival. A més d'est, hi ha hagut molts altres llocs on s'han realitzat concerts del festival com per exemple l'auditori del Kursaal, les terrasses del Kursaal a la platja de Zurriola, el velòdrom d'Anoeta…

## Premi Donostiako Jazzaldia

Des de l'any 1994, el Festival de Jazz de Sant Sebastià lliura el Premi Donostiako Jazzaldia a una figura destacada, com a reconeixement a la seva contribució a l'enriquiment del jazz i a la seva influència en generacions posteriors de músics. El guardó consisteix en una placa que reprodueix l'escenari més emblemàtic del Festival: la Plaça de la Trinitat' i ha estat entregat a personalitats destacades com Keith Jarrett, Ahmad Jamal, Wayne Shorter, Herbie Hancock, Shirley Horn, Elvis Jones, Ray Brow i Ron Carter.

## Vegeu també

* Festival de Jazz de Vitòria

## Enllaços externs

* (basc)(castellà)(anglès) Pàgina oficial del festival
# Campellolebias intermedius

Campellolebias intermedius és una espècie de peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ FishBase (anglès)

## Bibliografia

* Costa, W. J. E. M.: Taxonomy and phylogenetic relationships among species of the seasonal, internally inseminating, South American killifish genus Campellolebias (Teleostei: Cyprinodontiformes: Rivulidae), with the description of a new species. Zootaxa No. 1227: 31-55. Any 2006.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Copa Chibuku de Malawi

La Copa Chibuku de Malawi fou una competició futbolística de Malawi.

## Historial

Font:
* 1969: Limbe Leaf Wanderers
* 1970: Bata Bullets
* 1971: Bata Bullets
* 1972: Limbe Leaf Wanderers
* 1973: Limbe Leaf Wanderers
* 1974: Bata Bullets
* 1975: Bata Bullets
* 1976: Yamaha Wanderers
* 1977: Bata Bullets
* 1978: Bata Bullets
* 1979: Limbe Leaf Wanderers
* 1980: Berec Power Pack
* 1981: Civo United
* 1982: Civo United
* 1983: Sucoma FC
* 1984: Red Lions
* 1985: Admarc Tigers
* 1986: Bata Bullets
* 1987: Silver Strikers
* 1988: Bata Bullets
* 1989: MDC United
* 1990: Sucoma FC
* 1991: Bata Bullets
* 1992: Silver Strikers
* 1993: MDC United
* 1994: Limbe Leaf Wanderers
* 1995: Blue Eagles
* 1996: Limbe Leaf Wanderers
* 1997: Limbe Leaf Wanderers
* 1998: Bata Bullets
* 1999: Moyale Barracks
* 2000: no es disputà
* 2001: MDC United

## Referències

* ↑ «Malawi - List of Cup Winners». RSSSF. [Consulta: 16 desembre 2017].
# Església de Sant Jaume dels Domenys

Església de Sant Jaume dels Domenys és un temple del municipi de Sant Jaume dels Domenys (Baix Penedès) inclòs en l'Inventari del Patrimoni Arquitectònic de Catalunya.

## Descripció

Situada darrere una petita placeta, s'hi accedeix mitjançant una escalinata. La façana consta d'una entrada amb porxo de tres arcs de mig punt que amaguen una porta amb llinda. A la dreta es veu el campanar, torre de planta quadrada dividida en dos cossos per una cornisa. El cos superior de quatre finestres de mig punt conté la campana, l'inferior presenta el rellotge.
L'interior consta d'una nau central de tres trams amb llunetes. Presenta també una sèrie de capelles laterals amb obertura d'arc de mig punt. La coberta és de volta de canó, sostinguda per potents contraforts a l'exterior. L'absis és poligonal i cobert a la mateixa alçada de la nau. Als peus de l'església hi ha el cor, davall del qual veiem una volta d'aresta i el cancell.
La pica baptismal de l'església és de forma quadrangular i amb cares que descriuen formes ondulades. És feta d'un sol bloc de pedra i decorada a mig relleu de dibuixos geomètrics -cercles amb estrelles o flors a l'interior-. A la part del davant, trobem en l'extrem dret la representació del poder civil -un noble- i a l'esquerra la del poder religiós -un monjo amb caputxa-. És col·locada damunt una base d'origen recent.

## Història

Segons la Gran geografia comarcal de Catalunya és possible que, encara que no és documentada, en els primers temps de la reconquesta existís l'església de Sant Jaume, erigida dins el terme de Castellví de la Marca.
Aquesta ja és documentada el 1279 en les Raiones decimarium Hispaniae que, situada dins el terme de Castellví, pagava un delme de 80 sous. La dedicació a Sant Jaume s'ha de relacionar amb la devoció medieval a Sant Jaume de Galícia.
A causa dels fets de la Guerra Civil, es cremà el bonic Altar major d'estil barroc de l'església, del qual només en resta el reixat del presbiteri.
Es creu que la pica baptismal probablement no és originària de l'església de Sant Jaume, i que procedeix de l'antiga capella del castell de Marmellar. Predomina la hipòtesi que és del segle VII-IX.

## Referències

* 1 2 3 4 5 6 7 «Església de Sant Jaume dels Domenys». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Església de Sant Jaume dels Domenys». Mapa de recursos culturals. Diputació de Tarragona.
# ESB

ESB té els següents significats:
* Numismàtica: Codificació assignada a la pesseta
* Informàtica: Enterprise Service Bus
* Política: Euskal Sozialista Biltzarrea (Convergència Socialista Basca), partit polític basc d'ideologia socialista i nacionalista que participà en la creació d'Herri Batasuna.
# Font de la Grallera

La Font de la Grallera és una font de l'enclavament dels Masos de Baiarri, a l'antic terme de Claverol, pertanyent a l'actual municipi de Conca de Dalt, al Pallars Jussà.
Està situada a 1.380 metres d'altitud, al vessant nord del Cap de l'Alt de Baiarri, bastant a prop del cim d'aquesta muntanya. És a prop de la Grallera. És al nord-est de l'Obaga de l'Alou i a ponent de la Solana de la Grallera.

## Enllaços externs

* Institut Cartogràfic de Catalunya
# Can Bages

Can Bages és una masia del municipi de Castellar del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

La masia de Can Bages la formen un conjunt de cossos juxtaposats, que de segur responen a successives ampliacions de l'habitacle. Aquests cossos estan disposats en diferents nivells degut a la inclinació del terreny. El frontis presenta una distribució asimètrica, ja que una escala que el comunica amb la part lateral de la casa obligà, possiblement, a que la porta no se centrés. La casa té dues plantes en tots els nivells. Les golfes s'aixequen sobre la teulada, aparentment sembla un tercer pis, però en realitat és el primer pis d'un cos lateral situat a la part més alta del desnivell. En elles s'obren dues arcades de mig punt. La façana lateral ha estat menys restaurada que el frontis i les finestres conserven encara les llindes de fusta. Les finestres de la planta baixa estan cobertes amb reixes de ferro forjat. Tot seguit, un altre cos afegit, que fou una capella, avui dia serveix de corts i coberts. Actualment només està habitada mitja casa a partir del frontis.

## Història

La masia de Can Bages es troba inventariada en el Reia Cadastre de Castellar del Vallès de l'any 1716 que realitzà José de Patiño. S'ha suposat de totes maneres que el mas seria bastant anterior a aquesta data.

## Referències

* 1 2 «Can Bages». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Hermògenes de Xantos

Hermògenes de Xantos també anomenat Hermógenes fill de Apoloni (en grec,), va ser un atleta del segle I originari de la ciutat-estat de Xantos, a Lícia. convertit posteriorment en ciutadà romà amb el nom de Titus Flavi Hermògenes.
Hermògenes va guanyar trenta-un títols en els Jocs Panhel·lénics, inclosos vuit en els Jocs Olímpics. També es va distingir en les nombroses competicions olímpiques que llavors s'havien multiplicat. Així va triomfar en la carrera armada, o hoplitòdrom dels Jocs Capitolins, durant la seva recreació a Roma per Domicià en el 86. L'emperador li va atorgar la ciutadania romana per recompensar-lo. Se li va dedicar un monument, probablement ja en els anys 90, a l'entrada del Letòon, un lloc d'honor.

## Bibliografia

* ; Christian, Le Roy; André «Le Monument de Titus Flavius Hermogénès au Létoon de Xanthos» (en francès). Revue archéologique, 2, 1984, pàg. 325-349.
* Paul, Christesen. Cambridge University Press. Olympic Victor Lists and Ancient Greek History (en anglès), 2007. ISBN 978-0-521-86634-7.
* Wolfgang, Decker. «Athletenbiographien aus dem Alten Orient, Ägypten und Griechenland». A: Arete Verlag. Antike Spitzensportler (en alemany), 2014. ISBN 978-3-942468-23-7. .
* Mark, Golden. Routledge. Sport in the Ancient World from A to Z (en anglès), 2004. ISBN 0-415-24881-7.
* Harold Arthur, Harris. Hutchinson. Greek athletes and athletics (en anglès), 1964.
* Elena, Miranda de Martino «Ritratti di Campioni dai Sebastà di Napoli» (en italià). Mediterraneo Antico, XVI, II, 2013, pàg. 519-536.
* David, Matz. «A Dictionnary of Athletes and Events from the Eighth Century B. C. to the Third Century A. D.». A: McFarland & Company. Greek and Roman Sport (en anglès), 1991. ISBN 0-89950-558-9.
* Luigi, Moretti «Olympionikai, i vincitori negli antichi agoni olimpici» (en italià). Atti della Accademia Nazionale dei Lincei, VIII, 1959, pàg. 55-199.
* ; R. S.; H. W. SEG 34-1314-1317. Xanthos. Monument for the athlete Titus Flavius Hermogenes, ca 90 A.D. (en anglès), 1984. DOI 10.1163/1874-6772_seg_a34_1314_1317.
# Copa Challenge de futbol

La Copa Challenge fou una competició futbolística creada per John Gramlick, que també havia estat fundador del Vienna Cricket and Football club, iniciada el 1897 i que enfrontava clubs de l'Imperi Austrohongarès. Amb alguna excepció, el torneig era disputat per clubs de les tres grans àrees futbolístiques del país, a les ciutats de Viena, Praga i Budapest. Avui en dia la copa està en possessió del Wiener Sport-Club, vencedor de la darrera edició el 1911.

## Historial

| Temporada | Data | Vencedor | Finalista | Resultat |
| 1897/98 | 27 Novembre 1897 | Vienna Cricket and Football-Club | Wiener FC 1898 | 7-0 |
| 1898/99 | 5 Març 1899 | First Vienna FC | AC Victoria Wien | 4-1 |
| 1899/00 | 11 Març 1900 | First Vienna FC | Vienna Cricket and Football-Club | 2-0 |
| 1900/01 | 21 Abril 1901 | Wiener AC | SK Slavia Praga | 1-0 |
| 1901/02 | 19 Maig 1902 | Vienna Cricket and Football-Club | Budapesti Torna Club | 2-1 |
| 1902/03 | 25 Maig 1903 | Wiener AC | ČAFC Královské Vinohrady | no es presentà |
| 1903/04 | 10 Abril 1904 | Wiener AC | Vienna Cricket and Football-Club | 7-0 |
| 1904/05 | 24 Abril 1905 | Wiener Sportvereinigung | Magyar AC Budapest | 2-1 |
| 1906/08 | no es disputà | no es disputà | no es disputà | no es disputà |
| 1908/09 | 13 Juny 1909 | Ferencvárosi TC | Wiener Sport-Club | 2-1 |
| 1909/10 | (1) | Budapesti Torna Club | Wiener Sport-Club | 2-1 |
| 1910/11 | 24 Setembre 1911 | Wiener Sport-Club | Ferencvárosi TC | 3-0 |
(1) La competició de la temporada 1909/10 no està plenament confirmada, ja que no existeix documentació al respecte. Algunes fons donen aquest partit com a final del campionat però sembla que en realitat no es disputà la competició.

## Palmarès

* 3 títols Wiener AC: 1901, 1903, 1904
* 2 títols Vienna Cricket and Football-Club: 1898, 1902
* 2 títols First Vienna FC 1894: 1899, 1900
* 1 títol Wiener Sportvereinigung: 1905
* 1 títol Ferencvárosi TC: 1909
* 1 títol Wiener Sport-Club: 1911
# Castlevania: Vampire's Kiss

Castlevania: Vampire's Kiss (悪魔城ドラキュラXX, Akumajō Dorakyura Ekkusu Ekkusu, o Castlevania: Dracula X a l'Amèrica del Nord) és l'adaptació a la consola Super Nintendo del videojoc Akumajō Dracula X: chi no rondo que eixí dos anys abans per a PC Engine. Gràficament, la versió de Super Nintendo no és tan bona com l'original. El protagonista, Richter Belmont, és descendent del clan Belmont, i haurà de derrotar el comte Dràcula qui fou ressuscitat i va segrestar a la promesa de Richter, Anette Renard, i a la seva germana Maria Renard. A diferència d'altres jocs de Castlevania la jugabilitat és diferent, ja no se't indica el món que estàs, i des del principi el fuet està en el seu màxim nivell. A més, cada vegada que canvies una sub-arma per una altra pots tornar a seleccionar la qual tenies abans. Aquest joc és, d'acord amb la cronologia, l'antecessor del Castlevania: Simphony of the Night, però hi ha algunes coses que no concorden, com les escenes de la batalla contra Dràcula.

## Referències

* ↑ «Castlevania Vampire's Kiss» (en anglés). Konami, 22-02-1996. [Consulta: 12 juny 2020].
# Eudald Travé Montserrat

Eudald Travé Montserrat (1918-2012) fou jugador, àrbitre i directiu de billar.
Nascut a Valls el 1921, va ser un home molt actiu i polifacètic, ja que va practicar i va ser directiu de diversos esports. De jove va practicar l'atletisme i va arribar a ser campió de Catalunya universitari. Va viure uns anys a Castelló on va ser directiu del CD Castelló, càrrec que va alternar amb el de president de la federació provincial d'escacs i directiu del Club Nàutic. De tornada a Catalunya, va ser dirigent el Club Billar Monforte, el qual presidia quan va ser nomenat president de la Federació Catalana de Billar l'any 1958. Al marge de president de la Federació Catalana, fou membre de la Federació Espanyola, de la Confederació Europea i de la Unió Mundial de Billar, també va ser àrbitre i representant de Catalunya i d'Espanya en competicions internacionals. El 1974, i mentre encara era president de la Catalana, va fundar el Club de Tennis Calonge, del qual també va ser el seu primer president.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Casa de América

La Casa de América és un consorci creat el 1990 i integrat pel Ministeri d'Afers Exteriors, a través de la Secretaria d'Estat per a la Cooperació Internacional i per a Iberoamèrica, la Comunitat de Madrid i l'Ajuntament de Madrid. Es coordina a través del Consell Rector, òrgan superior de direcció del Consorci, així com de la Comissió Delegada d'aquest Consell Rector, formada per un representant de cadascuna de les tres institucions, més el director general. Aquest consorci té com a seu el Palau de Linares a Madrid.

## Vegeu també

* Imma Turbau

## Enllaços externs

* Web de la Casa de América
# Domats

Domats és un municipi francès situat al departament del Yonne i la regió de Borgonya - Franc Comtat.
# Font de la Gruta

La Font de la Gruta és una font d'Olot (Garrotxa) protegida com a Bé Cultural d'Interès Local.

## Descripció

La font té una cova excavada a la roca basàltica, utilitzant pedra volcànica com a material constructiu de murs, bancs i paviment. Defineix un lloc de parada i estaca al costat del riu i de la passera del mas Tossols.
Al 1889 ja figurava en l'índex de "les nostres fonts". Damunt del raig hi ha gravat en una pedra la data d'octubre de 1932, en la qual fou arranjada. El cabal d'aigua no és constant. És un dels indrets més concorreguts pels olotins des de Sant Roc.

## Referències

* 1 2 «Font de la Gruta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* ↑ Rasola. «Avui destaquem : La Font de la Gruta d'Olot», 05-01-2019. [Consulta: 3 març 2019].
# Hermògenes de Frígia

Hermògenes de Frígia (en llatí Hermogenes, en grec antic Ἑρμογένης) fou un historiador grec autor d'una història de Frígia en la qual també s'esmenta els jueus, segons diuen uns escolis a Apol·loni de Rodes, Flavi Josep (Contra Apió I, 23) i Plutarc (De Fluv. 17).

## Referències

* ↑ 7.Hermogenes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 421
# Chanel 2.55

La bossa Chanel 2.55 és una bossa de luxe de cuir fabricada per la casa de moda de Chanel.

## Origen

A la dècada dels anys 20, Coco Chanel es va cansar d'haver de les bosses de mà als braços i va decidir dissenyar una bossa que alliberés les seves mans. Inspirada per les corretges que es podien trobar a les bosses dels soldats, va afegir corretges fines i va introduir al mercat el resultat del disseny a l'any 1929.
Després del seu exitós retorn a la indústria de la moda l'any 1954, Chanel va decidir actualitzar la bossa. El resultat del disseny va ser anomenat 2.55 a causa de la seva data de creació, febrer de l'any 1955.

## Característiques

La bossa té diverses característiques:
* El color del folre és de color bordeus, es rumorejava que això era degut a color dels uniformes del convent on va créixer.
* Hi ha un compartiment amb cremallera a la part interior de la solapa frontal. És aquí on es rumoreja que Chanel havia guardat les seves cartes d'amor a la seva bossa original.
* La part posterior té una solapa per a emmagatzemar-hi diners.
* Chanel, reconeixent que les dones modernes necessitaven tenir les mans lliure per a poder atendre les seves funcions socials, va dissenyar una doble cadena per penjar l'espatlla. Els cuidadors del convent on va créixer portaven les claus penjades a la cintura amb el mateix tipus de cadena que ella va utilitzar per a la bossa 2.55.
* La bossa originalment venia acompanyada d'un cadenat anomenat "the Mademoiselle Lock" (en referència al fet que Coco Chanel es va casar).
* La bossa té un patró de diamant o espiga encoixinat a l'exterior. Mitjançant una puntada, es dona forma i volum a la bossa. Es creu que va treure la inspiració per al patró en diverses fonts: dels abrics de muntar a cavall dels jinets, dels vitralls de l'abadia d'Aubazine, així com en els coixins de l'apartament que tenia Coco Chanel a París.

## Referències

* 1 2 Pederson. Page 68.
* ↑ Wallach. Page 158.
* ↑ «Chanel 101: 6 Fascinating Facts About the Classic Quilted 2.55 Bag» (en anglès), 19-08-2014. [Consulta: 18 març 2021].
* ↑ «10 Things Every Handbag Lover Should Know About Chanel Flap Bags» (en anglès). [Consulta: 18 març 2021].
* ↑ «HIDDEN ROMANCE: ONE MORE REASON TO LOVE CHANEL 2.55» (en anglès). [Consulta: 18 març 2021].
* 1 2 Kpriss.

## Bibliografia

* Kpriss. "Short History of The Famous Chanel 2.55 Bag", Style Frizz. Accessed October 17, 2008.
* Pedersen, Stephanie. Handbags: What Every Woman Should Know. Cincinnati: David & Charles, 2006, p. 128 pages. ISBN 0-7153-2495-0.
* Wallach, Janet. Chanel: Her Style and Her Life. Londres: Mitchell Beazley, 1999, p. 180 pages.. ISBN 1-84000-202-6.